Чернигово
Чернѝгово е село в Южна България, община Ардино, област Кърджали.

География 

Село Чернигово се намира в най-източната част на Западните Родопи, на 4 – 5 km западно от границата им с Източните Родопи, на около 17 km запад-северозападно от центъра на град Кърджали и 9 km север-североизточно от град Ардино. Застроено е по възвишение с преобладаващ наклон на изток-югоизток. Надморската височина в западния край на селото е около 820 m, а в източния – около 730 m. Северно от село Чернигово започва – почти без преход, рядката крайпътна застройка на село Търна.

История 
Село Чернигово е създадено при отделяне от село Долно Прахово през 1968 г. на махалите Чернигово и Търне.

През 1986 г. от село Чернигово се отделя село Търна.

Във фондовете на Държавния архив Кърджали, списък на фондове от масив „С“, фонд 1320, се съхраняват документи на/за Начално училище, „Васил Левски“ – с. Чернигово, Кърджалийско от периода 1947 – 1985 г.; промени в наименованието на фондообразувателя:
– Начално училище „Васил Левски“ – с. Чернигово, Кърджалийско (1946 – 1965);
– Основно училище „Васил Левски“ – с. Чернигово, Кърджалийско (1965 – 1981);
– Начално училище „Васил Левски“ – с. Чернигово, Кърджалийско (1981 – 1985).

Религии 
Изповядваната религия в село Чернигово е ислям.

Обществени институции 
Село Чернигово към 2020 г. е център на кметство Чернигово.

Източници и бележки

Външни препратки 

Села в област Кърджали
Населени места в община Ардино